Ericu950/Stoicheia-meter-silver huggingface dataset:
οἱ δ ἐντυχόντες τῷ μολίβδῳ καὶ τὰ γράμματα τῆς Πολυκρίτης ἀναγνόντες , κελευούσης νυκτὸς ἐπιθέσθαι τοῖς πολεμίοις , ὡς ὑπὸ μέθης διὰ τὴν ἑορτὴν ἐξημελημένων πάντων , προσήγγειλαν τοῖς στρατηγοῖς καὶ παρώρμησαν ἐξελθεῖν μετ αὐτῶν .
ἁλόντος δὲ τοῦ χωρίου καὶ πολλῶν διαφθαρέντων , ἐξῃτήσατο τὸν Διόγνητον ἡ Πολυκρίτη παρὰ τῶν πολιτῶν καὶ διέσῳσεν .
αὐτὴ δὲ πρὸς ταῖς πύλαις γενομένη πρὸς τοὺς πολίτας ἀπαντῶντας αὐτῇ , μετὰ χαρᾶς καὶ στεφάνων ὑποδεχομένους καὶ θαυμάζοντας , οὐκ ἤνεγκε τὸ μέγεθος τῆς χαρᾶς , ἀλλ ἀπέθανεν αὐτοῦ πεσοῦσα παρὰ τὴν πύλην ·
ὅπου τέθαπται , καὶ καλεῖται βασκάνου τάφος , ὡς βασκάνῳ τινὶ τύχῃ τὴν Πολυκρίτην φθονηθεῖσαν ἀπολαῦσαι τῶν τιμῶν .
οὕτω μὲν οἱ Ναξίων συγγραφεῖς ἱστοροῦσιν ὁ δ Ἀριστοτέλης φησὶν οὐ δ ἁλούσης τῆς Πολυκρίτης , ἄλλως δέ πως ἰδόντα τὸν Διόγνητον ἐρασθῆναι καὶ πάντα διδόναι καὶ ποιεῖν ἕτοιμον εἶναι  τὴν δ ὁμολογεῖν ἀφίξεσθαι πρὸς αὐτόν , ἑνὸς μόνου τυχοῦσαν , περὶ οὗ τὸν Διόγνητον , ὥς φησιν ὁ φιλόσοφος , ὅρκον ᾔτησεν ·
ἐπεὶ δ ὤμοσεν , ἠξίου τὸ Δήλιον αὐτῇ δοθῆναι Δήλιον γὰρ ἐκαλεῖτο τὸ χωρίον , ἄλλως δ οὐκ ἂν ἔφη συνελθεῖν .
ὁ δὲ καὶ διὰ τὴν ἐπιθυμίαν καὶ διὰ τὸν ὅρκον ἐξέστη καὶ παρέδωκε τῇ Πολυκρίτῃ τὸν τόπον , ἐκείνη δὲ τοῖς πολίταις 0 .
ἐκ δὲ τούτου πάλιν εἰς ἴσον καταστάντες , ἐφ οἷς ἐβούλοντο πρὸς τοὺς Μιλησίους διελύθησαν .
λαμψάκη ἐκ Φωκαίας τοῦ Κοδριδῶν γένους ἦσαν ἀδελφοὶ δίδυμοι Φόβος καὶ Βλέψος ·
ὧν ὁ Φόβος ἀπὸ τῶν Λευκάδων πετρῶν πρῶτος ἀφῆκεν ἑαυτὸν εἰς θάλατταν , ὡς Χάρων ὁ Λαμψακηνὸς ἱστόρηκεν .
ἔχων δὲ δύναμιν καὶ βασιλικὸν ἀξίωμα παρέπλευσεν εἰς Πάριον ἰδίων ἕνεκα πραγμάτων ·
καὶ γενόμενος φίλος καὶ ξένος Μάνδρωνι , βασιλεύοντι Βεβρύκων τῶν Πιτυοεσσηνῶν προσαγορευομένων , ἐβοήθησε καὶ συνεπολέμησεν αὐτοῖς ὑπὸ τῶν προσοίκων ἐνοχλουμένοις .
ὁ δὲ Μάνδρων ἄλλην τε πολλὴν ἐνεδείξατο τῷ Φόβῳ φιλοφροσύνην ἀποπλέοντι καὶ μέρος τῆς τε χώρας καὶ τῆς πόλεως ὑπισχνεῖτο δώσειν , εἰ βούλοιτο Φωκαεῖς ἔχων ἐποίκους εἰς τὴν Πιτυόεσσαν ἀφικέσθαι .
πείσας οὖν τοὺς πολίτας ὁ Φόβος ἐξέπεμψε τὸν ἀδελφὸν ἄγοντα τοὺς ἐποίκους .
καὶ τὰ μὲν παρὰ τοῦ Μάνδρωνος ὑπῆρχεν αὐτοῖς , ὥσπερ προσεδόκησαν ·
ὠφελείας δὲ μεγάλας καὶ λάφυρα καὶ λείας ἀπὸ τῶν προσοίκων βαρβάρων λαμβάνοντες , ἐπίφθονοι τὸ πρῶτον εἶτα καὶ φοβεροὶ τοῖς Βέβρυξιν ἦσαν .
ἐπιθυμοῦντες οὖν αὐτῶν ἀπαλλαγῆναι , τὸν μὲν Μάνδρωνα , χρηστὸν ὄντα καὶ δίκαιον ἄνδρα περὶ τοὺς Ἕλληνας , οὐκ ἔπεισαν , ἀποδημήσαντος δ ἐκείνου , παρεσκευάζοντο τοὺς Φωκαεῖς δόλῳ διαφθεῖραι .
τοῦ δὲ Μάνδρωνος ἡ θυγάτηρ Λαμψάκη παρθένος οὖσα τὴν ἐπιβουλὴν προέγνω , καὶ πρῶτον μὲν ἐπεχείρει τοὺς φίλους καὶ οἰκείους ἀποτρέπειν καὶ διδάσκειν ὡς ἔργον δεινὸν καὶ ἀσεβὲς ἐγχειροῦσι πράττειν , εὐεργέτας καὶ συμμάχους ἄνδρας νῦν δὲ καὶ πολίτας ἀποκτιννύντες .
ὡς δ οὐκ ἔπειθε , τοῖς Ἕλλησιν ἔφρασε κρύφα τὰ πραττόμενα καὶ παρεκελεύσατο φυλάττεσθαι .
οἱ δὲ θυσίαν τινὰ παρασκευασάμενοι καὶ θοίνην ἐξεκαλέσαντο τοὺς Πιτυοεσσηνοὺς εἰς τὸ προάστειον αὑτοὺς δὲ διελόντες δίχα , τοῖς μὲν τὰ τείχη κατελάβοντο τοῖς δὲ τοὺς ἀνθρώπους ἀνεῖλον .
οὕτω δὴ τὴν πόλιν κατασχόντες τόν τε Μάνδρωνα μετεπέμποντο , συμβασιλεύειν τοῖς παρ αὐτῶν κελεύοντες ·
καὶ τὴν Λαμψάκην ἐξ ἀρρωστίας ἀποθανοῦσαν ἔθαψαν ἐν τῇ πόλει μεγαλοπρεπῶς , καὶ τὴν πόλιν ἀπ αὐτῆς Λάμψακον προσηγόρευσαν .
ἐπεὶ δ ὁ Μάνδρων προδοσίας ὑποψίαν φεύγων τὸ μὲν οἰκεῖν μετ αὐτῶν παρῃτήσατο , παῖδας δὲ τῶν τεθνηκότων καὶ γυναῖκας ἠξίωσε κομίσασθαι , καὶ ταῦτα προθύμως οὐδὲν ἀδικήσαντες ἐξέπεμψαν ·
καὶ τῇ Λαμψάκῃ πρότερον ἡρωικὰς τιμὰς ἀποδιδόντες ὕστερον ὡς θεῷ θύειν ἐψηφίσαντο καὶ διατελοῦσιν οὕτω θύοντες .
ἀρεταφίλα Ἀρεταφίλα δ ἡ Κυρηναία παλαιὰ μὲν οὐ γέγονεν ἀλλ ἐν τοῖς Μιθριδατικοῖς καιροῖς , ἀρετὴν δὲ καὶ πρᾶξιν ἐνάμιλλον τῇ βουλῇ τῶν ἡρωίδων παρέσχεν .
ἦν δὲ θυγάτηρ μὲν Αἰγλάτορος Φαιδίμου δὲ γυνή , γνωρίμων ἀνδρῶν ·
καλὴ δὲ τὴν ὄψιν οὖσα , καὶ τὸ φρονεῖν ἐδόκει περιττή τις εἶναι καὶ πολιτικῆς δεινότητος οὐκ ἄμοιρος ·
ἐπιφανῆ δ αὐτὴν αἱ κοιναὶ τύχαι τῆς πατρίδος ἐποίησαν .
νικοκράτης γὰρ ἐπαναστὰς Κυρηναίοις τύραννος ἄλλους τε πολλοὺς ἐφόνευε τῶν πολιτῶν καὶ τὸν ἱερέα τοῦ Ἀπόλλωνος αὐτόχειρ ἀνελὼν Μελάνιππον , ἔσχε τὴν ἱερωσύνην ἀνεῖλε δὲ καὶ Φαίδιμον τὸν τῆς Ἀρεταφίλας ἄνδρα καὶ τὴν Ἀρεταφίλαν ἔγημεν ἄκουσαν .
πρὸς δὲ μυρίοις ἄλλοις παρανομήμασι φύλακας ἐπὶ τῶν πυλῶν κατέστησεν , οἳ τοὺς ἐκφερομένους νεκροὺς ἐλυμαίνοντο νύττοντες ξιφιδίοις καὶ καυτήρια προσβάλλοντες ὑπὲρ τοῦ μηδένα τῶν πολιτῶν ὡς νεκρὸν λαθεῖν ἐκκομιζόμενον .
δύσφορα μὲν οὖν καὶ τῇ Ἀρεταφίλᾳ τὰ οἰκεῖα κακά , καίπερ ἐνδιδόντος αὐτῇ δι ἔρωτα τοῦ τυράννου πλεῖστον ἀπολαύειν τῆς δυνάμεως ἥττητο γὰρ ἐκείνης καὶ μόνῃ χειροήθη παρεῖχεν αὑτὸν ἄτεγκτος ὢν τ ἄλλα καὶ θηριώδης 0 ·
ἠνία δὲ μᾶλλον αὐτὴν ἡ πατρὶς οἰκτρὰ πάσχουσα παρ ἀξίαν .
ἄλλος γὰρ ἐπ ἄλλῳ τῶν πολιτῶν ἐσφάττετο , τιμωρία δ ἀπ οὐδενὸς ἠλπίζετο ·
καὶ γὰρ οἱ φυγάδες , ἀσθενεῖς παντάπασιν ὄντες καὶ περίφοβοι , διεσπάρησαν .
αὑτὴν οὖν ἡ Ἀρεταφίλα ὑποθεῖσα μόνην τοῖς κοινοῖς ἐλπίδα , καὶ τὰ Θήβης ζηλώσασα τῆς Φεραίας καλὰ καὶ περιβόητα τολμήματα , συμμάχων δὲ πιστῶν καὶ οἰκείων , οἵους ἐκείνῃ τὰ πράγματα παρέσχεν , ἔρημος οὖσα , φαρμάκοις ἐπεχείρησε διεργάσασθαι τὸν ἄνδρα .
παρασκευαζομένη δὲ καὶ πορίζουσα καὶ διαπειρωμένη πολλῶν δυνάμεων οὐκ ἔλαθεν ἀλλ ἐμηνύθη ·
καὶ γενομένων ἐλέγχων , Καλβία μὲν ἡ τοῦ Νικοκράτους μήτηρ , φύσει φονικὴ γυνὴ καὶ ἀπαραίτητος , εὐθὺς ᾤετο δεῖν ἀναιρεῖν αἰκισαμένην τὴν Ἀρεταφίλαν τοῦ δὲ Νικοκράτους μέλλησιν ἐνεποίει τῇ ὀργῇ καὶ ἀσθένειαν ὁ ἔρως , καὶ τὸ τὴν Ἀρεταφίλαν ἐρρωμένως ὁμόσε χωρεῖν ταῖς κατηγορίαις ἀμύνουσαν ἑαυτῇ πρόφασίν τινα τῷ πάθει παρεῖχεν .
ἐπεὶ δὲ κατελαμβάνετο τοῖς ἐλέγχοις καὶ τὴν παρασκευὴν τῆς φαρμακείας ἑώρα μὴ δεχομένην ἄρνησιν , ὡμολόγει , παρεσκευάσθαι δ οὐκ ὀλέθριον φαρμακείαν ἀλλ ὑπὲρ μεγάλων , εἶπεν , ὦ ἄνερ , ἀγωνίζομαι , τῆς σῆς εὐνοίας πρὸς ἐμὲ καὶ δόξης καὶ δυνάμεως , ἣν διὰ σὲ καρποῦμαι πολλαῖς ἐπίφθονος οὖσα κακαῖς γυναιξὶν ὧν φάρμακα δεδοικυῖα καὶ μηχανὰς ἐπείσθην ἀντιμηχανήσασθαι , μωρὰ μὲν ἴσως καὶ γυναικεῖα , θανάτου δ οὐκ ἄξια ·
πλὴν εἰ κριτῇ σοι δόξειε φίλτρων ἕνεκα καὶ γοητείας κτεῖναι γυναῖκα , πλεῖον ἢ σὺ βούλει φιλεῖσθαι δεομένην 0 .
τοιαῦτα τὴν Ἀρεταφίλαν ἀπολογουμένην ἔδοξε τῷ Νικοκράτει βασανίσαι καὶ τῆς Καλβίας ἐφεστώσης ἀτέγκτου καὶ ἀπαραιτήτου , ταῖς βασάνοις ἀνέκρινε ·
καὶ διεφύλαττεν αὑτὴν ἀήττητον ἐν ταῖς ἀνάγκαις ἄχρι καὶ τὴν Καλβίαν ἀποκαμεῖν ἄκουσαν .
ὁ δὲ Νικοκράτης ἀφῆκε πεισθεὶς καὶ μετενόει βασανίσας ·
καὶ χρόνον οὐ πολὺν διαλιπὼν αὖθις ἧκεν ὑπὸ τοῦ πάθους εἰς αὐτὴν φερόμενος , καὶ συνῆν αὖθις ἀναλαμβάνων τιμαῖς καὶ φιλοφροσύναις τὴν εὔνοιαν .
ἡ δ οὐκ ἔμελλε χάριτος ἡττᾶσθαι κρατήσασα βασάνων καὶ πόνων , ἀλλὰ τῷ φιλοκάλῳ φιλονικίας προσγενομένης ἑτέρας ἥπτετο μηχανῆς .
ἦν γὰρ αὐτῇ θυγάτηρ ἀνδρὸς ὥραν ἔχουσα καὶ τὴν ὄψιν ἱκανή ·
ταύτην ὑφῆκε τ ἀδελφῷ τοῦ τυράννου δέλεαρ , ὄντι μειρακίῳ πρὸς ἡδονὰς εὐαλώτῳ .
πολὺς δὲ λόγος ἐστὶ χρησαμένην γοητείᾳ καὶ φαρμάκοις ἐπὶ τῇ κόρῃ τὴν Ἀρεταφίλαν , χειρώσασθαι καὶ διαφθεῖραι τοῦ νεανίσκου τὸν λογισμόν ·
ἐκαλεῖτο δὲ Λέανδρος .
ἐπεὶ δ ἡλώκει καὶ λιπαρήσας τὸν ἀδελφὸν ἔτυχε τοῦ γάμου , τὰ μὲν ἡ κόρη παρῆγεν αὐτὸν ὑπὸ τῆς μητρὸς διδασκομένη καὶ ἀνέπειθεν ἐλευθεροῦν τὴν πόλιν , ὡς μη δ αὐτὸν ἐλεύθερον ἐν τυραννίδι ζῶντα μη δὲ τοῦ λαβεῖν γάμον ἢ φυλάξαι κύριον ὄντα , τὰ δ οἱ φίλοι τῇ Ἀρεταφίλᾳ χαριζόμενοι διαβολάς τινας ἀεὶ καὶ ὑπονοίας κατεσκεύαζον αὐτῷ πρὸς τὸν ἀδελφόν .
ὡς δ ᾔσθετο καὶ τὴν Ἀρεταφίλαν τὰ αὐτὰ βουλευομένην καὶ σπουδάζουσαν , ἐπεχείρει τὸ ἔργον , καὶ Δάφνιν οἰκέτην παρορμήσας ἀπέκτεινε δι ἐκείνου τὸν Νικοκράτην .
τὰ λοιπὰ δ οὐκέτι τῇ Ἀρεταφίλᾳ προσεῖχεν , ἀλλ εὐθὺς ἔδειξε τοῖς ἔργοις ἀδελφοκτόνος οὐ τυραννοκτόνος γεγονώς ·
ἦρχε γὰρ ἐμπλήκτως καὶ ἀνοήτως .
τιμὴ δέ τις ὅμως ἦν τῆς Ἀρεταφίλας παρ αὐτῷ καὶ δύναμις , οὐκ ἀπεχθανομένης οὐ δὲ πολεμούσης ἄντικρυς ἀλλ ἀδήλως διαταττούσης τὰ πράγματα .
πρῶτον μὲν γὰρ αὐτῷ Λιβυκὸν ὑπεκίνησε πόλεμον , Ἀνάβουν τινὰ πείσασα δυνάστην τὴν χώραν ἐπιδραμεῖν καὶ τῇ πόλει προσαγαγεῖν , ἔπειτα διέβαλε τοὺς φίλους καὶ τοὺς στρατηγοὺς πρὸς τὸν Λέανδρον , ὡς πολεμεῖν οὐκ ὄντας προθύμους , εἰρήνης δὲ μᾶλλον δεομένους καὶ ἡσυχίας , ἣν καὶ τὰ πράγματα ποθεῖν αὐτοῦ καὶ τὴν τυραννίδα , βουλομένου βεβαίως κρατεῖν τῶν πολιτῶν αὐτὴ δὲ πράξειν ἔφη τὰς διαλύσεις καὶ τὸν Ἀνάβουν εἰς λόγους αὐτῷ συνάξειν , ἐὰν κελεύῃ , πρὶν ἀνήκεστόν τι τὸν πόλεμον ἐξεργάσασθαι .
κελεύσαντος δὲ τοῦ Λεάνδρου , πρότερον αὐτὴ τῷ Λίβυι διελέχθη , συλλαβεῖν δεομένη τὸν τύραννον ἐπὶ δωρεαῖς μεγάλαις καὶ χρήμασιν , ὅταν εἰς λόγους αὐτῷ παραγένηται .
πεισθέντος δὲ τοῦ Λίβυος , ὤκνει μὲν ὁ Λέανδρος , αἰδεσθεὶς δὲ τὴν Ἀρεταφίλαν αὐτὴν παρέσεσθαι φάσκουσαν , ἐξῆλθεν ἄνοπλος καὶ ἀφύλακτος .
ὡς δ ἐγγὺς ἦλθε καὶ τὸν Ἀνάβουν εἶδεν , αὖθις ἐδυσχέραινε καὶ περιμένειν ἐβούλετο τοὺς δορυφόρους ·
ἡ δ Ἀρεταφίλα παροῦσα τὰ μὲν ἐθάρρυνεν αὐτὸν τὰ δ ἐκάκιζε ·
τέλος δὲ γενομένης διατριβῆς , ἐφελκυσαμένη τῆς χειρὸς ἰταμῶς πάνυ καὶ τεθαρρηκότως προσήγαγε τῷ βαρβάρῳ καὶ παρέδωκεν .
εὐθὺς οὖν ἀνήρπαστο καὶ συνείληπτο καὶ δεθεὶς ὑπὸ τῶν Λιβύων ἐτηρεῖτο , ἄχρι οὗ τὰ χρήματα τῇ Ἀρεταφίλᾳ κομίζοντες οἱ φίλοι παρεγένοντο μετὰ τῶν ἄλλων πολιτῶν .
πυθόμενοι γὰρ οἱ πλεῖστοι ἐξέδραμον ἐπὶ τὴν παράκλησιν ὡς δ εἶδον τὴν Ἀρεταφίλαν , ὀλίγον ἐδέησαν ἐκλαθέσθαι τῆς πρὸς τὸν τύραννον ὀργῆς , καὶ πάρεργον τὴν ἐκείνου τιμωρίαν ἐνόμιζον ·
ἔργον δὲ πρῶτον ἦν αὐτοῖς καὶ ἀπόλαυσμα τῆς ἐλευθερίας ἐκείνην ἀσπάσασθαι μετὰ χαρᾶς καὶ δακρύων , ὥσπερ ἀγάλματι θεοῦ προσπίπτοντας 0 .
ἄλλων δ ἐπ ἄλλοις ἐπιρρεόντων , μόλις ἑσπέρας τὸν Λέανδρον παραλαβόντες ἐπανῆλθον εἰς τὴν πόλιν .
ἐπεὶ δὲ τῶν τιμῶν τῆς Ἀρεταφίλας καὶ τῶν ἐπαίνων ἐνεπλήσθησαν , οὕτω τραπόμενοι πρὸς τοὺς τυράννους τὴν μὲν Καλβίαν ζῶσαν κατέκαυσαν , τὸν δὲ Λέανδρον ἐνράψαντες εἰς βύρσαν κατεπόντισαν .
ἠξίουν δὲ τὴν Ἀρεταφίλαν συνάρχειν καὶ συνδιοικεῖν τοῖς ἀρίστοις ἀνδράσι τὴν πολιτείαν .
ἡ δ ὡς ποικίλον τι δρᾶμα καὶ πολυμερὲς ἀγωνισαμένη μέχρι στεφάνου διαδόσεως , ὡς ἐπεῖδε τὴν πόλιν ἐλευθέραν , εὐθὺς εἰς τὴν γυναικωνῖτιν ἐνεδύετο , καὶ τοῦ πολυπραγμονεῖν ὁτιοῦν παραβαλλομένη , τὸν λοιπὸν χρόνον ἐν ἱστοῖς ἡσυχίαν ἄγουσα μετὰ τῶν φίλων καὶ οἰκείων διετέλεσεν .
κάμμα ἦσαν ἐν Γαλατίᾳ δυνατώτατοι τῶν τετραρχῶν καί τι καὶ κατὰ γένος προσήκοντες ἀλλήλοις Σινάτος τε καὶ Σινόριξ ·
ὧν ὁ Σινάτος γυναῖκα παρθένον ἔσχε Κάμμαν ὄνομα , περίβλεπτον μὲν ἰδέᾳ σώματος καὶ ὥρᾳ , θαυμαζομένην δὲ μᾶλλον δι ἀρετήν ·
οὐ γὰρ μόνον σώφρων καὶ φίλανδρος , ἀλλὰ καὶ συνετὴ καὶ μεγαλόφρων καὶ ποθεινὴ τοῖς ὑπηκόοις ἦν διαφερόντως ὑπ εὐμενείας καὶ χρηστότητος ·
ἐπιφανεστέραν δ αὐτὴν ἐποίει , καὶ τὸ τῆς Ἀρτέμιδος ἱέρειαν εἶναι , ἣν μάλιστα Γαλάται σέβουσι , περί τε πομπὰς ἀεὶ καὶ θυσίας κεκοσμημένην ὁρᾶσθαι μεγαλοπρεπῶς .
ἐρασθεὶς οὖν αὐτῆς ὁ Σινόριξ , καὶ μή τε πεῖσαι μή τε βιάσασθαι ζῶντος τοῦ ἀνδρὸς δυνατὸς ὤν , ἔργον εἰργάσατο δεινόν ·
ἀπέκτεινε γὰρ δόλῳ τὸν Σινάτον , καὶ χρόνον οὐ πολὺν διαλιπὼν ἐμνᾶτο τὴν Κάμμαν ἐν τῷ ἱερῷ ποιουμένην διατριβὰς καὶ φέρουσαν οὐκ οἰκτρῶς καὶ ταπεινῶς ἀλλὰ θυμῷ νοῦν ἔχοντι καὶ καιρὸν περιμένοντι τὴν τοῦ Σινόριγος παρανομίαν .
ὁ δὲ λιπαρὴς ἦν περὶ τὰς δεήσεις , καὶ λόγων ἐδόκει μὴ παντάπασιν ἀπορεῖν εὐπρέπειαν ἐχόντων , ὡς τὰ μὲν ἄλλα Σινάτου βελτίονα παρεσχηκὼς ἑαυτὸν ἀνελὼν δ ἐκεῖνον ἔρωτι τῆς Κάμμης μὴ δι ἑτέραν τινὰ πονηρίαν .
ἦσαν οὖν τὸ πρῶτον ἀρνήσεις οὐκ ἄγαν ἀπηνεῖς τῆς γυναικός , εἶτα κατὰ μικρὸν ἐδόκει μαλάττεσθαι ·
καὶ γὰρ οἰκεῖοι καὶ φίλοι προσέκειντο θεραπείᾳ καὶ χάριτι τοῦ Σινόριγος μέγιστον δυναμένου , πείθοντες αὐτὴν καὶ καταβιαζόμενοι τέλος δὲ συνεχώρει καὶ μετεπέμπετο πρὸς ἑαυτὴν ἐκεῖνον , ὡς παρὰ τῇ θεῷ τῆς συναινέσεως καὶ καταπιστώσεως γενησομένης .
ἐλθόντα δὲ δεξαμένη φιλοφρόνως καὶ προσαγαγοῦσα τῷ βωμῷ κατέσπεισεν ἐκ φιάλης , καὶ τὸ μὲν ἐξέπιεν αὐτὴ τὸ δ ἐκεῖνον ἐκέλευσεν ἦν δὲ πεφαρμαγμένον μελίκρατον .
ὡς δ εἶδε πεπωκότα , λαμπρὸν ἀνωλόλυξε καὶ τὴν θεὸν προσκυνήσασα , μαρτύρομαί σε , εἶπεν , ὦ πολυτίμητε δαῖμον , ὅτι ταύτης ἕνεκα τῆς ἡμέρας ἐπέζησα τῷ Σινάτου φόνῳ , χρόνον τοσοῦτον οὐδὲν ἀπολαύουσα τοῦ βίου χρηστὸν ἀλλ ἢ τὴν ἐλπίδα τῆς δίκης , ἣν ἔχουσα καταβαίνω πρὸς τὸν ἐμὸν ἄνδρα 0 .
σοὶ δ , ὦ πάντων ἀνοσιώτατε ἀνθρώπων , τάφον ἀντὶ θαλάμου καὶ γάμου παρασκευαζέτωσαν οἱ προσήκοντες .
ταῦτα δ ἀκούσας ὁ Γαλάτης καὶ τοῦ φαρμάκου δρῶντος ἤδη καὶ διακινοῦντος τὸ σῶμα συναισθόμενος ἐπέβη μὲν ὀχήματος ὡς σάλῳ καὶ τιναγμῷ χρησόμενος , ἐξέστη δὲ παραχρῆμα καὶ μεταβὰς εἰς φορεῖον ἑσπέρας ἀπέθανεν .
ἡ δὲ Κάμμα διενεγκοῦσα τὴν νύκτα καὶ πυθομένη τέλος ἔχειν ἐκεῖνον , εὐθύμως καὶ ἱλαρῶς κατέστρεψεν .
στρατονίκη παρέσχε δ ἡ Γαλατία καὶ Στρατονίκην τὴν Δηιοτάρου καὶ Χιομάραν τὴν Ὀρτιάγοντος , ἀξίας μνήμης γυναῖκας .
ἡ μὲν οὖν Στρατονίκη δεόμενον γνησίων παίδων ἐπὶ διαδοχῇ τῆς βασιλείας ἐπισταμένη τὸν ἄνδρα , μὴ τίκτουσα δ αὐτὴ συνέπεισεν ἐξ ἑτέρας γυναικὸς παιδοποιησάμενον αὐτῇ τὸ παιδίον περιιδεῖν ὑποβαλλόμενον .
τοῦ δὲ Δηιοτάρου τήν τε γνώμην θαυμάσαντος καὶ πᾶν ἐπ αὐτῇ ποιησαμένου , παρθένον εὐπρεπῆ παρασκευάσασα τῶν αἰχμαλώτων ὄνομα Ἠλέκτραν συνεῖρξε τῷ Δηιοτάρῳ , καὶ τοὺς γενομένους παῖδας ὥσπερ γνησίους αὐτῆς ἔθρεψε φιλοστόργως καὶ μεγαλοπρεπῶς .
χιομάρα Χιομάραν δὲ συνέβη τὴν Ὀρτιάγοντος αἰχμάλωτον γενέσθαι μετὰ τῶν ἄλλων γυναικῶν , ὅτε Ῥωμαῖοι καὶ Γναῖος ἐνίκησαν μάχῃ τοὺς ἐν Ἀσίᾳ Γαλάτας .
ὁ δὲ λαβὼν αὐτὴν ταξίαρχος ἐχρήσατο τῇ τύχῃ στρατιωτικῶς καὶ κατῄσχυνεν ·
ἦν δ ἄρα καὶ πρὸς ἡδονὴν καὶ ἀργύριον ἀμαθὴς καὶ ἀκρατὴς ἄνθρωπος ἡττήθη δ ὅμως ὑπὸ τῆς φιλαργυρίας , καὶ χρυσίου συχνοῦ διομολογηθέντος ὑπὲρ τῆς γυναικὸς , ἦγεν αὐτὴν ἀπολυτρώσων , ποταμοῦ τινος ἐν μέσῳ διείργοντος .
ὡς δὲ διαβάντες οἱ Γαλάται τὸ χρυσίον ἔδωκαν αὐτῷ καὶ παρελάμβανον τὴν Χιομάραν , ἡ μὲν ἀπὸ νεύματος προσέταξεν ἑνὶ παῖσαι τὸν Ῥωμαῖον ἀσπαζόμενον αὐτὴν καὶ φιλοφρονούμενον ἐκείνου δὲ πεισθέντος καὶ τὴν κεφαλὴν ἀποκόψαντος , ἀραμένη καὶ περιστείλασα τοῖς κόλποις ἀπήλαυνεν .
ὡς δ ἦλθε πρὸς τὸν ἄνδρα καὶ τὴν κεφαλὴν αὐτῷ προέβαλεν , ἐκείνου θαυμάσαντος καὶ εἰπόντος , ὦ γύναι , καλὸν ἡ πίστις , ναί , εἶπεν , ἀλλὰ κάλλιον ἕνα μόνον ζῆν ἐμοὶ συγγεγενημένον 0 .
ταύτῃ μὲν ὁ Πολύβιός φησι διὰ λόγων ἐν Σάρδεσι γενόμενος θαυμάσαι τό τε φρόνημα καὶ τὴν σύνεσιν .
γυναῖον Περγαμηνὸν ἐπεὶ δὲ Μιθριδάτης ἑξήκοντα Γαλατῶν τοὺς ἀρίστους μεταπεμψάμενος εἰς Πέργαμον ὡς φίλους , ὑβριστικῶς ἐδόκει καὶ δεσποτικῶς προσφέρεσθαι , καὶ πάντες ἠγανάκτουν , Πορηδόριξ , ἀνὴρ τό τε σῶμα ῥωμαλέος καὶ τὴν ψυχὴν διαφέρων ἦν δὲ Τοσιωπῶν τετράρχης , ἀνεδέξατο τὸν Μιθριδάτην , ὅταν ἐν τῷ βήματι ἐν γυμνασίῳ χρηματίζῃ συναρπάσας ὤσειν ἅμα σὺν αὐτῷ κατὰ τῆς φάραγγος .
τύχῃ δέ τινι τῆς ἡμέρας ἐκείνης οὐκ ἀναβάντος εἰς τὸ γυμνάσιον αὐτοῦ , μεταπεμπομένου δὲ τοὺς Γαλάτας οἴκαδε , θαρρεῖν παρεκάλει , καὶ ὅταν ἐν τ αὐτῷ γένωνται , διασπάσαι τὸ σῶμα καὶ διαφθεῖραι πανταχόθεν προσπεσόντας .
τοῦτ οὐκ ἔλαθε τὸν Μιθριδάτην , ἀλλὰ μηνύσεως γενομένης , καθ ἕνα τῶν Γαλατῶν παρεδίδου σφαγησόμενον εἶτά πως ἀναμνησθεὶς νεανίσκου πολὺ προέχοντος ὥρᾳ καὶ κάλλει τῶν καθ αὑτὸν ᾤκτιρε καὶ μετενόει ·
καὶ δῆλος ἦν ἀχθόμενος ὡς ἐν πρώτοις ἀπολωλότος , ὅμως δ ἔπεμψεν , εἰ ζῶν εὑρεθείη , μεθεῖναι κελεύων ἦν δ ὄνομα τῷ νεανίσκῳ Βηπολιτανός .
καί τις αὐτῷ τύχη θαυμαστὴ συνέπεσε ·
καλὴν γὰρ ἐσθῆτα καὶ πολυτελῆ συνελήφθη φορῶν ἣν ὁ δήμιος ἀναίμακτον αὑτῷ καὶ καθαρὰν διαφυλάξαι βουλόμενος , καὶ ἀποδύων ἠρέμα τὸν νεανίσκον , εἶδε τοὺς παρὰ τοῦ βασιλέως προσθέοντας ἅμα καὶ τ οὔνομα τοῦ μειρακίου βοῶντας .
τὸν μὲν οὖν Βηπολιτανὸν ἡ πολλοὺς ἀπολέσασα φιλαργυρία διέσωσεν ἀπροσδοκήτως .
ὁ δὲ Πορηδόριξ κατακοπεὶς ἄταφος ἐξεβέβλητο , καὶ τῶν φίλων οὐδεὶς ἐτόλμησε προσελθεῖν ·
γύναιον δὲ Περγαμηνόν , ἐγνωσμένον ἀφ ὥρας ζῶντι τῷ Γαλάτῃ παρεκινδύνευσε θάψαι καὶ περιστεῖλαι τὸν νεκρόν ·
ᾔσθοντο δ οἱ φύλακες καὶ συλλαβόντες ἀνήγαγον πρὸς τὸν βασιλέα .
λέγεται μὲν οὖν τι καὶ πρὸς τὴν ὄψιν αὐτῆς παθεῖν ὁ Μιθριδάτης , νέας παντάπασι καὶ ἀκάκου τῆς παιδίσκης φανείσης ·
ἔτι δὲ μᾶλλον ὡς ἔοικε τὴν αἰτίαν γνοὺς ἐρωτικὴν οὖσαν ἐπεκλάσθη καὶ συνεχώρησεν ἀνελέσθαι καὶ θάψαι τὸν νεκρὸν ἐσθῆτα καὶ κόσμον ἐκ τῶν ἐκείνου λαβοῦσαν .
τιμοκλεία Θεαγένης ὁ Θηβαῖος , Ἐπαμεινώνδᾳ καὶ Πελοπίδᾳ καὶ τοῖς ἀρίστοις ἀνδράσι τὴν αὐτὴν ὑπὲρ τῆς πόλεως λαβὼν διάνοιαν , ἔπταισε περὶ τὴν κοινὴν τύχην τῆς Ἑλλάδος ἐν Χαιρωνείᾳ , κρατῶν ἤδη καὶ διώκων τοὺς κατ αὐτὸν ἀντιτεταγμένους .
ἐκεῖνος γὰρ ἦν ὁ πρὸς τὸν ἐμβοήσαντα , μέχρι ποῦ διώκεις ;
ἀποκρινάμενος , μέχρι Μακεδονίας 0 .
ἀποθανόντι δ αὐτῷ περιῆν ἀδελφὴ μαρτυροῦσα κ ἀκεῖνον ἀρετῇ γένους καὶ φύσει μέγαν ἄνδρα καὶ λαμπρὸν γενέσθαι ·
πλὴν ταύτῃ γε καὶ χρηστὸν ἀπολαῦσαί τι τῆς ἀρετῆς ὑπῆρξεν , ὥστε κουφότερον , ὅσον τῶν κοινῶν ἀτυχημάτων εἰς αὐτὴν ἦλθεν , ἐνεγκεῖν .
ἐπεὶ γὰρ ἐκράτησε Θηβαίων Ἀλέξανδρος , ἄλλοι δ ἄλλα τῆς πόλεως ἐπόρθουν ἐπιόντες , ἔτυχε τὴν Τιμοκλείας οἰκίαν καταλαβὼν ἄνθρωπος οὐκ ἐπιεικὴς οὐ δ ἥμερος ἀλλ ὑβριστὴς καὶ ἀνόητος ἦρχε δὲ Θρᾳκίου τινὸς ἴλης καὶ ὁμώνυμος ἦν τοῦ βασιλέως οὐδὲν δ ὅμοιος .
οὔ τε γὰρ τὸ γένος οὔ τε τὸν βίον αἰδεσθεὶς τῆς γυναικός , ὡς ἐνέπλησεν ἑαυτὸν οἴνου , μετὰ δεῖπνον ἐκάλει συναναπαυσομένην .
καὶ τοῦτο πέρας οὐκ ἦν ἀλλὰ καὶ χρυσὸν ἐζήτει καὶ ἄργυρον , εἴ τις εἴη κεκρυμμένος ὑπ αὐτῆς , τὰ μὲν ὡς ἀπολῶν τὰ δ ὡς ἕξων διὰ παντὸς ἐν τάξει γυναικός 0 1 .
ἡ δὲ δεξαμένη λαβὴν αὐτοῦ διδόντος , ὤφελον μέν , εἶπε , τεθνάναι πρὸ ταύτης ἐγὼ τῆς νυκτὸς ἢ ζῆν , ἵνα τὸ γοῦν σῶμα πάντων ἀπολλυμένων ἀπείρατον ὕβρεως διεφύλαξα πεπραγμένων δ οὕτως , εἴ σε κηδεμόνα καὶ δεσπότην καὶ ἄνδρα δεῖ νομίζειν ἐν , τοῦ δαίμονος διδόντος , οὐκ ἀποστερήσω σε τῶν σῶν ἐμαυτὴν γάρ ὅ τι βουλήσῃ ὁρῶ γεγενημένην 0 .
ἐμοὶ περὶ σῶμα κόσμος ἦν καὶ ἄργυρος ἐν ἐκπώμασιν , ἦν τι καὶ χρυσοῦ καὶ νομίσματος .
ὡς δ ἡ πόλις ἡλίσκετο , πάντα συλλαβεῖν κελεύσασα τὰς θεραπαινίδας ἔρριψα , μᾶλλον δὲ κατεθέμην εἰς φρέαρ ὕδωρ οὐκ ἔχον οὐ δ ἴσασιν αὐτὸ πολλοί ·
πῶμα γὰρ ἔπεστι καὶ κύκλῳ περιπέφυκεν ὕλη σύσκιος .
ταῦτα σὺ μὲν εὐτυχοίης λαβών , ἐμοὶ δ ἔσται πρός σε μαρτύρια καὶ γνωρίσματα τῆς περὶ τὸν οἶκον εὐτυχίας καὶ λαμπρότητος .
ἀκούσας οὖν ὁ Μακεδὼν οὐ περιέμεινε τὴν ἡμέραν , ἀλλ εὐθὺς ἐβάδιζεν ἐπὶ τὸν τόπον , ἡγουμένης τῆς Τιμοκλείας ·
καὶ τὸν κῆπον ἀποκλεῖσαι κελεύσας , ὅπως αἴσθοιτο μηδείς , κατέβαινεν ἐν τῷ χιτῶνι .
στυγερὰ δ ἡγεῖτο Κλωθὼ τιμωρὸς ὑπὸ τῆς Τιμοκλείας ἐφεστώσης ἄνωθεν .
ὡς δ ᾔσθετο τῇ φωνῇ κάτω γεγονότος , πολλοὺς μὲν αὐτὴ τῶν λίθων ἐπέφερε πολλοὺς δὲ καὶ μεγάλους αἱ θεραπαινίδες ἐπεκυλίνδουν , ἄχρι οὗ κατέκοψαν αὐτὸν καὶ κατέχωσαν .
ὡς δ ἔγνωσαν οἱ Μακεδόνες καὶ τὸν νεκρὸν ἀνείλοντο κηρύγματος ἤδη γεγονότος μηδένα κτείνειν Θηβαίων , ἦγον αὐτὴν συλλαβόντες ἐπὶ τὸν βασιλέα καὶ προσήγγειλαν τὸ τετολμημένον .
ὁ δὲ καὶ τῇ καταστάσει τοῦ προσώπου καὶ τῷ σχολαίῳ τοῦ βαδίσματος ἀξιωματικόν τι καὶ γενναῖον ἐνιδὼν πρῶτον ἀνέκρινεν αὐτήν τίς εἴη γυναικῶν .
ἡ δ ἀνεκπλήκτως πάνυ καὶ τεθαρρηκότως εἶπεν , ἐμοὶ Θεαγένης ἦν ἀδελφός , ὃς ἐν Χαιρωνείᾳ στρατηγῶν καὶ μαχόμενος πρὸς ὑμᾶς ὑπὲρ τῆς τῶν Ἑλλήνων ἐλευθερίας ἔπεσεν , ὅπως ἡμεῖς μηδὲν τοιοῦτον πάθωμεν ·
ἐπεὶ δὲ πεπόνθαμεν ἀνάξια τοῦ γένους , ἀποθανεῖν οὐ φεύγομεν ·
οὐ δὲ γὰρ ἄμεινον ἴσως ζῶσαν ἑτέρας πειρᾶσθαι νυκτός , εἰ σὺ τοῦτο μὴ κωλύσεις 0 .
οἱ μὲν οὖν ἐπιεικέστατοι τῶν παρόντων ἐδάκρυσαν , Ἀλεξάνδρῳ δ οἰκτίρειν μὲν οὐκ ἐπῄει τὴν ἄνθρωπον ὡς μείζονα , θαυμάσας δὲ τὴν ἀρετὴν καὶ τὸν λόγον εὖ μάλα καθαψάμενον αὐτοῦ , τοῖς μὲν ἡγεμόσι παρήγγειλε προσέχειν καὶ φυλάττειν , μὴ πάλιν ὕβρισμα τοιοῦτον εἰς οἰκίαν ἔνδοξον γένηται ·
τὴν δὲ Τιμόκλειαν ἀφῆκεν αὐτήν τε καὶ πάντας ὅσοι κατὰ γένος αὐτῇ προσήκοντες εὑρέθησαν .
Ερυξώ Βάττου τοῦ ἐπικληθέντος Εὐδαίμονος υἱὸς Ἀρκεσίλαος 0 ·
ἦν οὐδὲν ὅμοιος τῷ πατρὶ τοὺς τρόπους  καὶ γὰρ ζῶντος ἔτι περὶ τὴν οἰκίαν περιθεὶς ἐπάλξεις ὑπὸ τοῦ πατρὸς ἐζημιώθη ταλάντῳ ·
καὶ τελευτήσαντος ἐκείνου , τοῦτο μὲν φύσει χαλεπὸς ὤν ὅπερ καὶ ἐπεκλήθη , τοῦτο δὲ φίλῳ πονηρῷ , Λαάρχῳ , χρώμενος ἀντὶ βασιλέως ἐγεγόνει τύραννος 0 .
ὁ δὲ Λάαρχος ἐπιβουλεύων τῇ τυραννίδι καὶ τοὺς ἀρίστους τῶν Κυρηναίων ἐξελαύνων ἢ φονεύων , ἐπὶ τὸν Ἀρκεσίλαον τὰς αἰτίας ἔτρεπε ·
καὶ τέλος ἐκεῖνον μὲν εἰς νόσον ἐμβαλὼν φθινάδα καὶ χαλεπήν , λαγὼν πιόντα θαλάσσιον , διέφθειρεν , αὐτὸς δὲ τὴν ἀρχὴν ἔσχεν ὡς τῷ παιδὶ τῷ ἐκείνου Βάττῳ διαφυλάττων .
ὁ μὲν οὖν παῖς καὶ διὰ τὴν χωλότητα καὶ διὰ τὴν ἡλικίαν κατεφρονεῖτο , τῇ δὲ μητρὶ πολλοὶ προσεῖχον αὐτοῦ ·
σώφρων τε γὰρ ἦν καὶ φιλάνθρωπος οἰκείους τε πολλοὺς καὶ δυνατοὺς εἶχε .
διὸ καὶ θεραπεύων αὐτὴν ὁ Λάαρχος ἐμνηστεύετο , καὶ τὸν Βάττον ἠξίου παῖδα θέσθαι γήμας ἐκείνην , καὶ κοινωνὸν ἀποδεῖξαι τῆς ἀρχῆς ·
ἡ δ Ἐρυξὼ τοῦτο γὰρ ἦν ὄνομα τῇ γυναικὶ βουλευσαμένη μετὰ τῶν ἀδελφῶν , ἐκέλευε τὸν Λάαρχον ἐντυγχάνειν ἐκείνοις , ὡς αὐτῆς προσιεμένης τὸν γάμον .
ἐπεὶ δ ὁ Λάαρχος ἐνετύγχανε τοῖς ἀδελφοῖς , ἐκεῖνοι δ ἐπίτηδες παρῆγον καὶ ἀνεβάλλοντο , πέμπει πρὸς αὐτὸν ἡ Ἐρυξὼ θεραπαινίδα παρ αὑτῆς παραγγέλλουσαν , ὅτι νῦν μὲν ἀντιλέγουσιν οἱ ἀδελφοί , γενομένης δὲ τῆς συνόδου παύσονται διαφερόμενοι καὶ συγχωρήσουσι ·
δεῖν οὖν αὐτόν , εἰ βούλεται , νύκτωρ ἀφικέσθαι πρὸς αὐτήν ·
καλῶς γὰρ ἕξειν καὶ τὰ λοιπὰ τῆς ἀρχῆς γενομένης 0 .
ἦν οὖν ταῦτα καθ ἡδονὴν τῷ Λαάρχῳ , καὶ παντάπασιν ἀναπτοηθεὶς πρὸς τὴν φιλοφροσύνην τῆς γυναικὸς ὡμολόγησεν ἥξειν , ὅταν ἐκείνη κελεύῃ .
ταῦτα δ ἔπραττεν ἡ Ἐρυξὼ μετὰ Πολυάρχου τοῦ πρεσβυτάτου τῶν ἀδελφῶν .
ὁρισθέντος δὲ καιροῦ πρὸς τὴν σύνοδον , ὁ Πολύαρχος εἰς τὸ δωμάτιον τῆς ἀδελφῆς παρεισήχθη κρύφα , νεανίσκους ἔχων δύο σὺν αὑτῷ ξιφήρεις , φόνῳ πατρὸς ἐπεξιόντας , ὃν ὁ Λάαρχος ἐτύγχανεν ἀπεκτονὼς νεωστί .
μεταπεμψαμένης δὲ τῆς Ἐρυξοῦς αὐτὸν , ἄνευ δορυφόρων εἰσῆλθε , καὶ τῶν νεανίσκων αὐτῷ προσπεσόντων τυπτόμενος τοῖς ξίφεσιν ἀπέθανε .
τὸν μὲν οὖν νεκρὸν ἔρριψαν ὑπὲρ τὸ τεῖχος , τὸν δὲ Βάττον προαγαγόντες ἀνέδειξαν ἐπὶ τοῖς πατρίοις βασιλέα , καὶ τὴν ἀπ ἀρχῆς πολιτείαν ὁ Πολύαρχος ἀπέδωκε τοῖς Κυρηναίοις .
ἐτύγχανον δ Ἀμάσιδος τοῦ Αἰγυπτίων βασιλέως στρατιῶται συχνοὶ παρόντες , οἷς ὁ Λάαρχος ἐχρῆτο πιστοῖς , καὶ φοβερὸς ἦν οὐχ ἥκιστα δι ἐκείνων τοῖς πολίταις .
οὗτοι πρὸς Ἄμασιν ἔπεμψαν τοὺς κατηγορήσοντας τοῦ τε Πολυάρχου καὶ τῆς Ἐρυξοῦς .
χαλεπαίνοντος δ ἐκείνου καὶ διανοουμένου πολεμεῖν τοῖς Κυρηναίοις , συνέβη τὴν μητέρα τελευτῆσαι , καὶ ταφὰς αὐτῆς ἐπιτελοῦντος , ἀναγγέλλοντας ἐλθεῖν παρὰ τοῦ Ἀμάσιδος , ἔδοξεν οὖν τῷ Πολυάρχῳ βαδίζειν ἀπολογησομένῳ ·
τῆς δ Ἐρυξοῦς μὴ ἀπολειπομένης , ἀλλ ἕπεσθαι καὶ συγκινδυνεύειν βουλομένης , οὐ δ ἡ μήτηρ Κριτόλα , καίπερ οὖσα πρεσβῦτις , ἀπελείπετο .
μέγιστον δ αὐτῆς ἦν ἀξίωμα , Βάττου γεγενημένης ἀδελφῆς τοῦ Εὐδαίμονος .
ὡς οὖν ἦλθον εἰς Αἴγυπτον , οἵ τ ἄλλοι θαυμαστῶς ἀπεδέξαντο τὴν πρᾶξιν αὐτῶν , καὶ ὁ Ἄμασις οὐ μετρίως ἀπεδέξατο τήν τε σωφροσύνην καὶ τὴν ἀνδρείαν τῆς γυναικός ·
δώροις δὲ τιμήσας καὶ θεραπείᾳ βασιλικῇ τόν τε Πολύαρχον καὶ τὰς γυναῖκας εἰς Κυρήνην ἀπέστειλεν .
ξενοκπίτη οὐχ ἧττον δ ἄν τις ἀγάσαιτο τὴν Κυμαίαν Ξενοκρίτην ἐπὶ τοῖς πραχθεῖσι περὶ Ἀριστόδημον τὸν τύραννον , ᾧ τινες Μαλακὸν ἐπίκλησιν οἴονται γεγονέναι , τὸ ἀληθὲς ἀγνοοῦντες .
ἐπεκλήθη γὰρ ὑπὸ τῶν βαρβάρων Μαλακός , ὅπερ ἐστὶν ἀντίπαις , ὅτι μειράκιον ὢν παντάπασι μετὰ τῶν ἡλίκων ἔτι κομώντων οὓς κορωνιστὰς ὡς ἔοικεν ἀπὸ τῆς κόμης ὠνόμαζον ἐν τοῖς πρὸς τοὺς βαρβάρους πολέμοις ἐπιφανὴς ἦν καὶ λαμπρὸς οὐ τόλμῃ μόνον οὐ δὲ χειρὸς ἔργοις , ἀλλὰ καὶ συνέσει καὶ προνοίᾳ φανεὶς περιττός .
ὅθεν εἰς τὰς μεγίστας προῆλθεν ἀρχὰς θαυμαζόμενος ὑπὸ τῶν πολιτῶν , καὶ Ῥωμαίοις ἐπικουρίαν ἄγων ἐπέμφθη πολεμουμένοις ὑπὸ τῶν Τυρρηνῶν Ταρκύνιον Σούπερβον ἐπὶ τὴν βασιλείαν καταγόντων .
ἐν ταύτῃ δὲ τῇ στρατείᾳ μακρᾷ γενομένῃ πάντῃ πρὸς χάριν ἐνδιδοὺς τοῖς στρατευομένοις τῶν πολιτῶν καὶ δημαγωγῶν μᾶλλον ἢ στρατηγῶν ἔπεισεν αὐτοὺς συνεπιθέσθαι τῇ βουλῇ καὶ συνεκβαλεῖν τοὺς ἀρίστους καὶ δυνατωτάτους 0 .
ἐκ δὲ τούτου γενόμενος τύραννος ἦν μὲν ἐν ταῖς περὶ γυναῖκας καὶ παῖδας ἐλευθέρους ἀδικίαις αὐτὸς ἑαυτοῦ μοχθηρότερος .
ἱστόρηται γὰρ ὅτι τοὺς μὲν ἄρρενας παῖδας ἤσκει κομᾶν καὶ χρυσοφορεῖν , τὰς δὲ θηλείας ἠνάγκαζε περιτρόχαλα κείρεσθαι καὶ φορεῖν ἐφηβικὰς χλαμύδας καὶ τῶν ἀνακώλων χιτωνίσκων .
οὐ μὴν ἀλλ ἐξαιρέτως ἐρασθεὶς τῆς Ξενοκρίτης εἶχεν αὐτὴν φυγάδος οὖσαν πατρός , οὐ καταγαγὼν οὐ δὲ πείσας ἐκεῖνον , ἀλλ ὁπωσοῦν ἡγούμενος ἀγαπᾶν συνοῦσαν αὐτῷ τὴν κόρην , ἅτε δὴ ζηλουμένην καὶ μακαριζομένην ὑπὸ τῶν πολιτῶν .
τὴν δὲ ταῦτα μὲν οὐκ ἐξέπληττεν ἀχθομένη δ ἐπὶ τῷ συνοικεῖν ἀνέκδοτος καὶ ἀνέγγυος οὐδὲν ἧττον ἐπόθει τῶν μισουμένων ὑπὸ τοῦ τυράννου τὴν τῆς πατρίδος ἐλευθερίαν .
ἔτυχε δὲ κατ ἐκεῖνο καιροῦ τάφρον ἄγων κύκλῳ περὶ τὴν χώραν ὁ Ἀριστόδημος , οὔ τ ἀναγκαῖον ἔργον οὔ τε χρήσιμον , ἄλλως δὲ τρίβειν καὶ ἀποκναίειν πόνοις καὶ ἀσχολίαις τοὺς πολίτας βουλόμενος ἦν γὰρ προστεταγμένον ἑκάστῳ μέτρων τινῶν ἀριθμὸν ἐκφέρειν τῆς γῆς .
γυνὴ δέ τις ὡς εἶδεν ἐπιόντα τὸν Ἀριστόδημον , ἐξέκλινε καὶ παρεκαλύψατο τῷ χιτωνίσκῳ τὸ πρόσωπον .
ἀπελθόντος οὖν τοῦ Ἀριστοδήμου , σκώπτοντες οἱ νεανίσκοι καὶ παίζοντες ἠρώτων ὅ τι δὴ μόνον ὑπ αἰδοῦς φύγοι τὸν Ἀριστόδημον , πρὸς δὲ τοὺς ἄλλους οὐδὲν πάθοι τοιοῦτον ·
ἡ δὲ καὶ μάλα μετὰ σπουδῆς ἀπεκρίνατο , μόνος γάρ , ἔφη , Κυμαίων Ἀριστόδημος ἀνήρ ἐστι .
τοῦτο γὰρ λεχθὲν τὸ ῥῆμα πάντων μὲν ἥψατο , τοὺς δὲ γενναίους καὶ παρώξυνεν αἰσχύνῃ τῆς ἐλευθερίας ἀντέχεσθαι .
λέγεται δὲ καὶ Ξενοκρίτην ἀκούσασαν εἰπεῖν , ὡς ἐβούλετ ἂν καὶ αὐτὴ γῆν ὑπὲρ τοῦ πατρὸς φέρειν παρόντος ἢ τρυφῆς συμμετέχειν Ἀριστοδήμῳ καὶ δυνάμεως τοσαύτης .